**Bestyrelsesmøde den 10. marts 2016**

*Referat*

*Til stede var: Lars Christoffersen, Vibeke Willumsen, Egon Agerlin, Mads Jonassen, Anni Bækmark, Andreas Bruun 2m, Mikkel Sager 1s, Henrik Madsen, Vibeke Tellefsen*

*Afbud: Ib Sørensen og Michael Laursen 3u*

1. Mødet startede med fremlæggelse af årsrapporten for 2015 v. revisor Carsten Nielsen som detaljeret gennemgik revisionsprotokollat og årsberetning. Skolens økonomi og forvaltning gav ikke anledning til kritiske bemærkninger fra revisor. Revisionen fremkom med en væsentlig anbefaling omkring den manglende funktionsadskillelse, grundet administrationens størrelse, om at forsætte med de interne kontroller. Bestyrelsen nikkede og udtrykte tilfredshed vedrørende revisors gennemgang og anbefalinger.
2. **Godkendelse af referat**. Ved en fejl var det ikke kommet på dagsordenen – så det blev udsat til næste møde.
3. **Meddelelser**. Henrik Madsen informerede om

* Terminsprøver og de IT-mæssige udfordringer som skolen har. Problemerne ligger uden for huset og vi arbejder intenst for at for at få dem løst.
* *Kim Nissen*, ny service leder, tiltrådt 1.2.16 og Anders Lytzen, ny pædagogisk leder, tiltrådt 1.3.16. Begge udgør et meget stort tilskud til skolen.
* *Kantinen,* som vi p.t. ikke er tilfredse med og derfor er i proces og dialog med. Vi håber at tingene løser sig.
* *Videreførsel af fjernvarmerø*r til efteråret. Egedal Fjernvarme vil fortsætte udlægningen mod Frederikssundsvej, og (hvad vi ikke vidste) også mod Frydendalsvej. Skolen har udtrykt bekymring, men vi mener at have sikret os i forbindelse med gener og skader. Egedal Fjernvarme har accepteret at yde kompensatoriske tiltag på vores udearealer.
* *Sidste skoledag*, hvor vi er i dialog med afsluttereleverne. Vi vil ikke længere afholde overnatning/teltlejr, da vi ikke har mulighed for at leve op til helt basale og nødvendige sikkerhedskrav. Bestyrelsen var meget enig.

1. **Budgetopfølgning 2016.** Vibeke Tellefsen gennemgik kort tallene. I det første kvartal er der ikke så stor en økonomisk aktivitet, og vi vil forventeligt gennemføre en budgetregulering på bestyrelsesmødet i maj, når elevtal og klassedannelse er på plads.
2. **Besparelser, effektiviseringer og personalereduktioner.** Henrik Madsen gjorde rede for processen, hvor vi har reduceret med 3 årsværk og indgået aftrædelsesaftaler med de involverede medarbejdere. Stemningen har naturligvis generelt været trykket på skolen, men efter vi er kommet igennem, synes den noget bedre. Vi er inde i en proces, hvor vi taler om effektiviseringer i forbindelse med undervisningen – især med faggrupperne. Der forestår nogle møder i SU og med personalet de næste måneder.
3. **Elevoptagelse og klassedannelse.** Henrik Madsen orienterede. Skolen har i efteråret indmeldt 11 stx klasser og 2 HF som vores kapacitet. Baggrunden for at gå en klasse op i forhold tilåret før var erfaringerne fra sommeren 2015, hvor rigtig mange elever kom forgæves, desuden at UU vurderede at rigtig mange ville søge os. Dette – samt ønsket om flere elever i sparetider – var baggrunden. Tilmeldingerne har desværre ikke bekræftet vores forventning og vurdering. Vi er gået ca. 8-9% tilbage på stx. Derfor et det ret tvivlsomt, om vi kan oprette den 11. klasse. Hvis vi kun opretter 10 stx klasser, vil vi gøre meget for at undgå yderligere reduktioner, som ingen er interesseret i. Bestyrelsen udstyrede formandskabet med mandat til – i samarbejde med rektor – at på fordelingsudvalgsmødet den 31. marts at anmode om at reducere kapaciteten med en klasse. Om nødvendigt.
4. **Evt.** der var ikke noget under punktet

*Ref: Henrik Madsen*